《沁园春（寿董宪使）》
宋代·吴势卿

碧瓦霜融，绣阁寒轻，春浮寿杯。羡华年七帙，人生稀有，新阳七羡，天意安排。丹凤门开，黄麾仗立，此际应须召促回。人道是，却暂时绣斧，索笑盐梅。

吁江假守非才。犹记得当时传庾台。算良机再会，抠衣来久，归鞭何速，祝寿方才。应与邦人，传为佳话，只为先生诞羡来。明年看，是侬方九曲，公已三台。

作者简介：吴势卿，字安道，号雨岩（《全宋词》册四），建安（今福建建瓯）人。理宗淳祐元年（一二四一）进士。宝祐中知处州。景定二年（一二六一）为淮东总领。三年，由浙西转运副使任致仕。清道光《福建通志》卷一八二有传。今录诗十九首。